Ο βροχοποιός (ταινία, 1997)

***Ο βροχοποιός*** (αγγλικά: *"The Rainmaker"*) είναι μια αμερικανική ταινία δικαστικού δράματος του 1997 που γράφτηκε και σκηνοθετήθηκε από τον Φράνσις Φορντ Κόπολα με βάση το μυθιστόρημα "The Rainmaker" του Τζον Γκρίσαμ το 1995. Πρωταγωνιστούν οι Ματ Ντέιμον, Κλερ Ντέινς, Τζον Βόιτ, Μέρι Κέι Πλέις, Μίκι Ρούρκ, Ντάνι Ντε Βίτο, Ντάνι Γκλόβερ, Ροϊ Σάιντερ, Βιρτζίνια Μάντσεν και η Τερέζα Ράιτ στον τελευταίο της ρόλο σε ταινία.

## Πλοκή
Ο πρόσφατα απόφοιτος της Νομικής Σχολής του Πανεπιστημίου του Μέμφις, Ρούντι Μπέιλορ, δεν έχει υψηλόμισθες προοπτικές εργασίας. Γι' αυτό τον λόγο, αναλαμβάνει δουλειά σε ένα μπαρ του Μέμφις. Εκεί, γνωρίζει τον ιδιοκτήτη του μπαρ, τον Τζέι Λάιμαν "Μπρούιζερ" Στόουν, ο οποίος εκτός από ιδιοκτήτης του μπαρ, είναι επίσης και ένας αδίστακτός αλλά επιτυχημένος επιχειρηματίας που ασχολείται με την παροχή δικαστικής περίθαλψης σε τραυματίες, τους οποίους "κυνηγάει" στα νοσοκομεία για να υπογράψουν στο δικηγορικό γραφείο του. Ο Τζέι Λάιμαν προσλαμβάνει τον Ρούντι ως συνεργάτη.

Οι συνεργάτες του Μπρούιζερ πληρώνονται μόνο αν βρουν υποθέσεις και τις παραπέμψουν σε δίκη. Ο Ρούντι λέει ότι έχει ήδη αναλάβει υποθέσεις, συμπεριλαμβανομένης μιας υπόθεσης κακής ασφάλισης που μπορεί να φέρει πολλά εκατομμύρια σε αποζημιώσεις. Ο Μπρούιζερ συστήνει τον Ρούντι στον βοηθό του δικηγορικού του γραφείου, Ντεκ Σίφλετ, έναν πρώην ασφαλιστικό διακανονιστή αμφιβόλου ηθικής, ο οποίος έχει πτυχίο νομικής, αλλά είχε αποτύχει στις εξετάσεις του δικηγορικού συλλόγου έξι φορές. Ο Μπρούιζερ τον προσλαμβάνει επειδή είναι ευρηματικός, βρίσκει υποθέσεις, είναι επιδέξιος στη συλλογή πληροφοριών και έχει χρήσιμες γνώσεις στον ασφαλιστικό κλάδο.

Ο Ρούντι πέρασε την εξέταση δικηγόρων του Τενεσί, αλλά δεν έχει ακόμη την άδεια να είναι δικηγόρος. Όταν ο Μπρούιζερ δεν εμφανίζεται στο δικαστήριο της υπόθεσης κακής ασφάλισης, ο Ρούντι επιχειρεί να υπερασπιστεί την υπόθεση μόνος του, αλλά ο δικαστής Χάρβεϊ Χέιλ του το απαγορεύει από την στιγμή που δεν έχει ακόμα άδεια δικηγόρου. Ο δικηγόρος υπεράσπισης της ασφαλιστικής εταιρίας, Λίο Φ. Ντράμοντ προτείνει την αποδοχή του Ρούντι από το διακστήριο, καθώς ο Ρούντι ορκίζεται ενώπιον του δικαστή. Στη συνέχεια, ο Ρούντι ανακαλύπτει ότι το FBI έχει κάνει έφοδο στο γραφείο του Μπρούιζερ για μια παλιά υπόθεση και ότι ο Μπρούιζερ έχει εξαφανιστεί..

Πριν φύγει, ο Μπρούιζερ μοίρασε στον Ρούντι και στον Ντεκ από 5.500 δολάρια, ως πληρωμή για μια επιτυχημένη υπόθεση. Ο Ρούντι με τον Ντεκ, αποφασίζουν με αυτά τα χρήματα να ανοίξουν το δικό τους δικηγορικό γραφείο, καταλαβαίνοντας πως ο Μπρούιζερ ετοιμάζεται να εξαφανιστεί. Υποβάλλουν αγωγή ως εκπρόσωποι του μεσήλικου ζευγαριού Ντοτ και Μπάντι Μπλακ, των οποίων ο 22χρονος γιος, Ντόνι Ρέι, πάσχει από λευχαιμία σε τελικό στάδιο, κάτι που θα μπορούσε να είχε αποφευχθεί με μεταμόσχευση μυελού των οστών, κάτι που η ασφαλιστική τους εταιρεία, Great Benefit, αρνήθηκε.

Ο Ρούντι, που δεν είχε εκπροσωπήσει κανέναν μέχρι τότε σε δίκη, αντιμετωπίζει έμπειρους δικηγόρους υπό την ηγεσία του Ντράμοντ από την διάσημη εταιρεία Tinley Britt. Στο δωμάτιο, ο Χέιλ λέει στον Ρούντι και τον Ντράμοντ ότι είναι έτοιμος να απορρίψει την υπόθεση, βλέποντας την ως υπόθεση "λογιστικής" που επιβραδύνει τη δικαστική διαδικασία. Ωστόσο, ο Χέιλ παθαίνει ανακοπή καρδιάς και φεύγει από την ζωή, πριν προλάβει εκδώσει την αίτηση απαλλαγής. Ένας πιο συμπονετικός δικαστής, ο Τάιρον Κίπλερ, πρώην δικηγόρος πολιτικών δικαιωμάτων, αντικαθιστά τον Χέιλ. Ο Κίπλερ, έχει αντιπαράθεση με την εταιρία Tinley Britt, κάτι που γνωρίζει ο Ντεκ. Ο Κίπλερ αρνείται αμέσως την αίτηση απαλλαγής της Great Benefit και η υπόθεση κρίνεται δικάσιμη. Συμφωνεί να επιταχύνει την διαδικασία, ώστε να καταγραφεί η κατάθεση του Ντόνι Ρέι Μπλακ πριν πεθάνει.

Καθώς αναζητά νέους πελάτες στο νοσοκομείο, ο Ρούντι συναντά την Κέλι Ράικερ, θύμα ενδοοικογενειακής βίας, της οποίας ο σύζυγος Κλιφ την έχει ξυλοκοπήσει πολλές φορές, προκαλώντας της ανάγκη για νοσηλεία. Ο Ρούντι και η Κέλι γίνονται έρχονται κοντά σε σημείο που αποκτούν αισθήματα ο ένας για τον άλλον. Ο Ρούντι πείθει την Κέλι να ζητήσει διαζύγιο. Αυτό τελικά οδηγεί σε μια αιματηρή διαμάχη με τον Κλιφ, με αποτέλεσμα ο Ρούντι, ο οποίος παραβρισκόταν στο σπίτι της Κέλι και του Κλιφ βοηθώντας την πρώτη να πάρει τα πράγματά της, να τον χτυπάει σχεδόν μέχρι θανάτου. Για να μην εμπλακεί ο Ρούντι, η Κέλι απαιτεί από τον Ρούντι να φύγει από το σπίτι. Μετά, η ίδια σκοτώνει τον Κλιφ, λέγοντας στην αστυνομία ότι βρισκόταν σε αυτοάμυνα. Με βάση το μακρύ ιστορικό του Κλίφ σε υποθέσεις ενδοοικογενειακής βίας, η εισαγγελέας αρνείται να ασκήσει δίωξη στην Κέλι.

Ο Ντόνι Ρέι πεθαίνει λίγες μέρες μετά την κατάθεση του. Η υπόθεση οδηγείται σε δίκη, όπου ο Ντράμοντ δέχεται την κρίσιμη κατάθεση της βασικού μάρτυρα του Ρούντι, Τζάκι Λέμαντσικ, της οποίας η κατάθεση διαγράφεται από τα πρακτικά, καθώς βασίζεται σε ένα κλεμμένο εγχειρίδιο που δεν επιτρέπεται να χρησιμοποιηθεί ως αποδεικτικό στοιχείο. Ωστόσο, χάρη στην αποφασιστικότητα του Ρούντι και της αξιοσημείωτης βοήθειας του Μπρουίζερ από την Καραϊβική (με τον οποίο συνδέεται ο Ντεκ μέσω διαμεσολαβητών), η μαρτυρία της Τζάκι και το εγχειρίδιο εργαζομέων της Great Benefit τελικά γίνονται αποδεκτά ως αποδεικτικά στοιχεία, με τον Ντράμοντ να απογοητεύται από την τροπή της υπόθεσης.

Ο Ρούντι αντεξετάζει επιδέξια τον Διευθύνοντα Σύμβουλο της Great Benefit, Γουίλφρεντ Κίλι. Στο πλαίσιο της τελικής του αγόρευσης, παρουσιάζει ένα συναισθηματικά φορτισμένο απόσπασμα από την κατάθεση του Ντόνι Ρέι. Το δικαστήριο αποφαίνεται υπέρ της οικογένειας του Ντόνι Ρέι τόσο για τις πραγματικές ζημίες όσο και για τις τεράστιες αποζημιώσεις που η Great Benefit δεν μπορεί να πληρώσει. Είναι ένας μεγάλος δικαστικός θρίαμβος για τον Ρούντι και τον Ντεκ, με τη σύλληψη του Κίλι από το FBI και την έναρξη διαδικασιών έρευνας για την Great Benefit σε πολλαπλές δικαιοδοσίες. Η ασφαλιστική εταιρεία κηρύσσει πτώχευση, πράγμα που της επιτρέπει να αποφύγει τις τεράστιες αποζημιώσεις που όφειλε να πληρώσει. Δεν υπάρχει αποζημίωση για τους θλιμμένους γονείς ούτε αμοιβή για τον Ρούντι ή τον Ντράμοντ. Η Ντοτ εκφράζει όμως την ικανοποίησή της που έθεσε την Great Benefit σε πτώχευση, γλυτώνοντας άλλες οικογένειες από το πέσουν θύματα απάτης της εταιρίας.

Καθώς αυτή η επιτυχία θα δημιουργήσει μη ρεαλιστικές προσδοκίες για τους μελλοντικούς πελάτες, ο Ρούντι αποφασίζει να εγκαταλείψει το νέο του γραφείο και να διδάξει νομική. Αυτός και η Κέλι φεύγουν μαζί από την πόλη.

## Κάστινγκ

* Ματ Ντέιμον ως Ρούντι Σ. Μπέιλορ
* Ντάνι Ντε Βίτο ως Ντεκ Σίφλετ
* Κλερ Ντέινς ως Κέλι Ρίκερ
* Τζον Βόιτ ως Λέο Φ. Ντράμοντ
* Μέρι Κέι Πλέις ως Μάργκαριν "Ντοτ" Μπλακ
* Ντιν Στόκγουελ ως δικαστής Χάρβεϊ Χέιλ
* Τερέζα Ράιτ ως Κολίν Τζάνις «Δεσποινίς Μπέρντι» Μπέρντσονγκ
* Βιρτζίνια Μάντσεν ως Τζάκι Λέμαντσικ
* Μίκι Ρουρκ ως Τζέι Λάιμαν Μπρούιζερ Στόουν
* Άντριου Σου ως Κλιφ Ρίκερ
* Ρεντ Γουέστ ως Μπάντι Μπλακ
* Τζόνι Ουίτγουορθ ως Ντόνι Ρέι Μπλακ
* Ρόι Σάιντερ ως Γουίλφερντ Κίλι
* Ράντι Τράβις ως Μπίλι Πόρτερ
* Ντάνι Γκλόβερ ως δικαστής Τάιρον Κίπλερ

## Παραγωγή
Τον Ιανουάριο του 1995, πριν από την επίσημη κυκλοφορία του, το "The Rainmaker" είχε ήδη προσελκύσει σημαντικό ενδιαφέρον λόγω της πώλησης των 6 εκατομμυρίων δολαρίων που δαπανήθηκαν για τα δικαιώματα της ιστορίας "A Time to Kill" του Τζον Γκρίσαμ (ο μυθιστοριογράφος που συνέγραψε και το "The Rainmaker"), την προηγούμενη χρονιά. Αργότερα τον ίδιο μήνα, μια πρώιμη έκδοση του σεναρίου είχε διαρρεύσει στα στούντιο του Χόλιγουντ, πυροδοτώντας φήμες ότι ένα κατώτερο στέλεχος που είχε αναλάβει την ανάγνωση του βιβλίου συμβούλεψε το στούντιο να μην αποκτήσει τα δικαιώματα. Ο Γκρίσαμ και ο ατζέντης του, Τζέι Γκαρόν, εξοργίστηκαν από τη διαρροή, με τον Γκαρόν να λέει "Αν υπάρχει κάποιο σενάριο που κυκλοφορεί, τότε είναι μη εξουσιοδοτημένο, παράνομο, εξαιρετικά ανήθικο και δεν θέλουμε να έχουμε να κάνουμε με ανθρώπους που κρυφά γράφουν σενάρια". Τα δικαιώματα για το "The Rainmaker" αποκτήθηκαν από τον παραγωγό Στίβεν Ρόιθερ στην Paramount Pictures. Ενώ περίμενε μια πτήση, ο Φράνσις Φορντ Κόπολα διάβασε το μυθιστόρημα "The Rainmaker" και εντυπωσιάστηκε από την πλοκή, η οποία τον οδήγησε μαζί με τον Φρεντ Φουξ της American Zoetrope να προσεγγίσουν τον Ρόιθερ και να εκφράσουν το ενδιαφέρον τους για την ταινία. Σύμφωνα με πληροφορίες, ο Κόπολα συνεργάστηκε απευθείας με τον Γκρίσαμ στην πρώτη έκδοση της ταινίας.

## Κυκλοφορία

### Οικονομία
Το πρώτο Σαββατοκύριακο, η ταινία κατέλαβε την τρίτη θέση πίσω από την *Αναστασία* και το Mortal Kombat Annihilation, με τις συνολικές εισπράξεις να ανέρχονται στα 10.626.507 δολάρια. Η ταινία έφερε 45.916.769 δολάρια στο εγχώριο ταμείο, ξεπερνώντας το εκτιμώμενο προϋπολογισμό παραγωγής των 40 εκατομμυρίων δολαρίων, παρόλα αυτά όμως, το νούμερ θεωρήθηκε απογοητευτικό για μια κινηματογραφική παραγωγή ενός μυθιστορήματος του Γκρίσαμ, ιδιαίτερα σε σύγκριση με την ταινία *"Η Εταιρεία" (The Firm)*, η οποία κόστισε περίπου το ίδιο ποσό, αλλά έφερε περίπου έξι φορές περισσότερα κέρδη από τον προϋπολογισμό της.

### Κριτικές
Η ταινία έλαβε γενικά θετικές κριτικές από τους κριτές, κερδίζοντας 82% βαθμολογία στο Rotten Tomatoes με βάση 60 κριτικές, με μέση βαθμολογία 6,80/10. Η κριτική της ιστοσελίδας ανέφερε: «Ενδυναμωμένη από το ταλαντούχο καστ της και την ισχυρή σκηνοθεσία του Φράνσις Φορντ Κόπολα, η ταινία «Ο Βροχοποιός» είναι ένα ικανοποιητικό δικαστικό δράμα—και αδιαμφισβήτητα η καλύτερη από τις διασκευές του Τζον Γκρίσαμ στο Χόλιγουντ».  Στο Metacritic, η ταινία έλαβε γενική βαθμολόγηση 72/100 με βάση 19 κριτές. 

## Διακρίσεις

### Υποψηφιότητες
; Βραβεία Blockbuster Entertainment
* Καλύτερος ηθοποιός - Δράμα (Ματ Ντέιμον) 
* Καλύτερη ερμηνεία - Δράμα (Ντάνι Ντε Βίτο) 
* Καλύτερη ερμηνεία - Δράμα (Κλερ Ντέινς) 

; Βραβεία Golden Globe
* Καλύτερη ερμηνεία (Τζον Βόιτ) 

; Βραβεία NAACP Image
* Καλύτερη ερμηνεία - Κινηματογράφος (Ντάνι Γκλόβερ) 

; Βραβεία Satellite
* Καλύτερη ερμηνεία - Κινηματογραφικό Δράμα (Ντάνι Ντε Βίτο) 

; Βραβείο USC Scripter
* Βραβείο USC Scripter (Τζον Γκρίσμαν και Φράνσις Φορντ Κόπολα) 

#### Άλλες διακρίσεις
Η ταινία αναγνωρίστηκε από το Αμερικανικό Ινστιτούτο Κινηματογράφου σε αυτές τις λίστες:

* 2008: AFI 10 Top 10:
** Προτεινόμενη ταινία Δράματος Δικαστηρίου 

## Παραπομπές


## Εξωτερικοί σύνδεσμοι

* 
* 
* 
* 
* 
Κατηγορία:Ταινίες του 1997
Κατηγορία:Αμερικανικές αστυνομικές θρίλερ ταινίες
Κατηγορία:Αμερικανικές δικαστικές δραματικές ταινίες
Κατηγορία:Ταινίες σε σκηνοθεσία Φράνσις Φορντ Κόπολα
Κατηγορία:Ταινίες σε σενάριο Φράνσις Φορντ Κόπολα
Κατηγορία:Ταινίες παραγωγής Paramount Pictures
Κατηγορία:Ταινίες που αφορούν την ενδοοικογενειακή βία
Κατηγορία:Ταινίες γυρισμένες στο Κλίβελαντ